
ŠAKIŲ RAJONO SAVIVALDYBĖS  TARYBA

SPRENDIMAS

DĖL ILGALAIKĖS PASKOLOS IŠ VALSTYBĖS VARDU PASISKOLINTŲ LĖŠŲ INVESTICINIAMS PROJEKTAMS FINANSUOTI ĖMIMO
2010 m. kovo 25 d. Nr. T-81
Šakiai


Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290) 16 str. 2 d. 28 p., Biudžeto sandaros įstatymo (Žin., 1990, Nr. 24-596, 2004, Nr. 4-47) 10 str. 1 d. 1 p., Vyriausybės 2004 m. kovo 26 d. nutarimu Nr. 345 patvirtintų Savivaldybių skolinimosi taisyklių (Žin., 2004, Nr. 47-1557) 3.1. p. ir atsižvelgdama į teigiamą rajono savivaldybės kontrolierės 2010 m. kovo 9  d. išvadą  Nr. S-534, n u s p r e n d ž i a:


1. Imti ilgalaikę iki 7329,6 tūkst. Lt (ekvivalentas eurais) paskolą iš valstybės vardu pasiskolintų lėšų rajono savivaldybės administracijos vykdomiems 2007-2013 metų laikotarpio Europos sąjungos struktūrinės paramos lėšomis finansuojamiems projektams įgyvendinti (pridedama).

2. Leisti Šakių rajono savivivaldybės administracijai 1 punkte nurodytas lėšas skolintis dalimis faktiškai įgyvendinamiems projektams finansuoti, neviršijant atitinkamiems metams įstatymu nustatytų skolinimosi limtų:


2.1. 2010 metais – 3788,9 tūkst. Lt;

2.2. 2011 metais – 3540,7 tūkst. Lt;

3. Nustatyti paskolos grąžinimo terminą iki 25 metų.


4. Nustatyti, jog rajono savivaldybė, garantuodama valstybės vardu pasiskolintų lėšų grąžinimą, sutinka, kad, uždelsus prievolių pagal garantijas vykdymą ir per Finansų ministerijos nustatytą terminą nesumokėjus nustatytos sumos, Finansų ministerija iš rajono savivaldybės biudžetui priklausančių gauti valstybės biudžeto pajamų išskaičiuotų  rajono savivaldybės mokėtiną sumą.


5. Įgalioti rajono savivaldybės administracijos direktorių Juozą Puodžiukaitį pasirašyti ilgalaikės paskolos sutartį su Lietuvos Respublikos finansų ministerija.
Meras





         Juozas Bertašius

	Eil. Nr.
	Investicinio projekto pavadinimas
	2010 metai
	
	2011 metai
	
	

	
	
	Suma eurais
	Ekvivalentas nacionaline valiuta
	Suma eurais
	Ekvivalentas nacionaline valiuta

	1.
	Šakių rajono savivaldybės susisiekimo infrastruktūros modernizavimas.  (I etapas). Darbai
	59082,48
	204000
	
	
	

	2.
	Mažųjų miestelių turizmo galimybės. Sintautai
	14481,00
	50000
	47282,20575
	163256
	

	3.
	Šakių rajono savivaldybės 2011-2017 metų plėtros strateginis ir veiklos planai bei jų monitorinio sistema
	3637,70
	12560,25
	
	
	

	4.
	Viešojo administravimo ir strateginių tikslų įgyvendinimo efektyvumo didinimas Šakių rajono savivaldybėje
	1737,72
	6000
	
	
	

	5.
	Šakių rajono miestų ir miestelių  bendrieji, detalieji ir specialieji planai
	52377,35
	180848,5
	
	
	

	6.
	Šakių jaunimo kūrybos ir sporto centro plėtra
	648748,84
	2240000
	
	
	

	7.
	Vandens tiekimo ir nuotekų tvarkymo infrastruktūros renovavimas ir plėtra Šakių rajone

( Šakiai, Kudirkos Naumiestis, Gelgaudiškis, Plokščiai, Kriūkai, Joginiškiai, Kiduliai, Šiaudinė, Kaimelis, Judriai, Patašinė, Bliuviškiai, Lekėčiai)
	215766,91
	745000
	804911,9555
	2779200
	

	8.
	Gelgaudiškio vaikų darželio “Eglutė“ renovacija
	5792,40
	20000
	
	
	

	9.
	Mišrių socialinių paslaugų teikimo infrastruktūros sukūrimas Šakių rajono savivaldybės Plokščių, Gelgaudiškio ir Kriūkų seniūnijose
	5572,87
	19242
	5572,868397
	19242
	

	10.
	Zyplių dvaro sodybos pritaikymas  kultūriniam turizmui
	14481,00
	50000
	50683,50324
	175000
	

	11.
	Zanavykų krašto muziejaus plėtra
	14481,00
	50000
	31517,31928
	108823
	

	12.
	Mažųjų miestelių turizmo galimybės. Gelgaudiškis
	14481,00
	50000
	27579,93513
	95228
	

	13.
	Šakių rajono Totorviečių užtvankos, Nopaičio ir Nenupės sausinimo sistemos griovių bei jų hidrotechninių statinių remontas ir rekonstrukcija.
	14462,75
	49937
	17377,20111
	60000
	

	14.
	Šešupės upės Kudirkos Naumiestyje būklės gerinimas  (projektavimas)
	3258,23
	11250
	23169,60148
	80000
	

	15.
	Šakių tvenkinio būklės gerinimas.
	28962,00
	100000
	17377,20111
	60000
	

	
	Iš viso:
	1097323,26
	3788837,75
	1025471,79
	3540749,00

